section_heading: Radnja
paragraph_text: U božićno vrijeme, kad svatko svakome želi sve najbolje, isprepliću se sudbine usamljene slastičarke koja je davno odustala od traženja "onog pravog", svjetski uspješne operne pjevačice razočarane u ljubav i karizmatičnog baritona koji se oporavlja od bračnog brodoloma. Da bude još manje jednostavno, upliću se slatkorječivi soboslikar po vještini dorastao Don Giovanniju, dvije medicinske sestre koje pokušavaju razumjeti kako funkcionira muški mozak i jedan poljoprivrednik vrlo neobičnih talenata. Malo je vjerojatno da u ovom preplitanju veliku ulogu može imati grupica žohara, medenjaci i jedna operna arija, ali je u ovoj priči baš tako.